PALAJAHAN 13
Apa Orti Luung Unduk Agama?
1. Apaké makejang agamané beneh?
Liu ada anak tulus di sabilang agama. Orti luungné, Tuhan ningalin anaké ento lan rungu tekén ipun. Sayangné, agama terus anggoné alasan buat malaksana jaat. (2 Korintus 4:4; 11:13-15) Uli laporan-laporan berita, ada agama ané jelas-jelas nukung teroris, ngelecehang anak cenik, lan solah jelék ané lénan. Pasti ené ngaénang anak ané tulus lan pracaya tekén Tuhan marasa sebet!—Baca Matius 24:3-5, 11, 12.
Agama ané sujati ngagungang Tuhan, matungkalikan ajak agama palsu ané ngranaang atin Ida pedih. Ajahan agama palsu tusing madasar baan Cakepan Suci, misalné ada ajahan palsu unduk Tuhan lan anak mati. Yehuwa seneng apang anaké nawang kasujatian unduk Ida.—Baca Nabi Yeheskiel 18:4; 1 Timotius 2:3-5.
2. Apa orti luung unduk agama?
Sujatiné, Tuhan tusing ngidaang kabelog-belog baan agama-agama ané ngaku tresna bakti tekén Ida, nyatané ia mentingang arta brana ané ada di guminé ané kuasaine baan I Setan. (Yakobus 4:4) Cakepan Suci ngorahang agama palsuné makejang kaadanin ”Babel ane gede”. Babilon ento kota kuno tongos agama palsuné tumbuh sasubané Blabar Agung dugas jaman nabi Nuh. Tusing buin makelo, Tuhan lakar nunjel agama ané sesai melog-melog lan nyangsarain umatné.—Baca Wahyu 17:1, 2, 5, 16, 17; 18:8.
Ada buin orti luung ané lénan. Yehuwa tusing lakar ngengsapang anak ané tulus ati ané enu liu ada di agama-agama palsu di guminé. Tuhan munduhang ipun nganggo ajahan kasujatian.—Baca Nabi Mika 4:2, 5.
3. Apa ané patut kalaksanaang baan anak ané tulus?
Yehuwa rungu tekén anak ané nyak malajahin kasujatian lan demen malaksana ané luung. Yehuwa ngorahin ipun apang magedi uli agama palsu. Anaké ané tresna bakti tekén Tuhan, pasti nyak ngaé perubahan apang nyenengang Ida.—Baca Wahyu 18:4.
Dugas abad kapertama, anak ané tulus ati nyak nrima orti luung uli murid-muridné Yesus. Ipun malajahin pajalan idup ané anyar uli Yehuwa, jalan ané ngranaang bagia, idupné dadi ngelah tetujon lan harapan. Ipun dadi conto ané luung buat iraga jani, krana ia nyak nrima orti luung lan ngutamaang unduké ento di kaidupané.—Baca 1 Tesalonika 1:8, 9; 2:13.
Yehuwa nyambut anak ané suba magedi uli agama palsu ka kluargan Ida. Yén ragané nrima undangan Yehuwa, ragané lakar ngelah hubungan ané luung ajak Ida. Ragané lakar dadi bagian kluargan Yehuwa lan nrima idup langgeng.—Baca Markus 10:29, 30; 2 Korintus 6:17, 18.
4. Kénkén carané Tuhan ngemaang idup bagia buat anaké makejang?
Ukuman ané lakar trimane baan agama palsu, ento orti luung. Ento lakar ngemaang rasa lega buat umat manusané makejang. Tusing lakar ada buin pengaruh agama palsu ané ngaé umat manusané mapalas-palasan. Manusané makejang lakar kapunduhang di ibadat ané sujati tekén Ida.—Baca Wahyu 18:20, 21; 21:3, 4.
ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn